מבנה הטורניר השתנה רבות בין השנים עד שהתקבע במבנה הנוכחי בו משתתפות 8 קבוצות ב-2 בתים. הגבלת הגיל באליפות החלה כבר באליפות הראשונה והיא נותרה על כנה מאז. לשחקן מותר להשתתף באליפות גם כאשר הוא בן 19, אך זאת בתנאי שאת המוקדמות הוא שיחק כשהוא טרם הגיע לגיל 18.
באליפות אירופה במתכונתה עד גיל 18 שנערכה ב-1997, השתתפה לראשונה נבחרת ישראל עד גיל 18.. נבחרת ישראל עד גיל 19 העפילה לטורניר הסופי של היורו במתכונתו החדשה גם ב-2014 וב-2022 (בו העפילה למשחק הגמר).
ברכה והצלחה
ברכה והצלחה הוא אלבום סולו מספר 12 של הזמר יוצר החסידי אברהם פריד. האלבום יצא ב-1995 בחברת גל פז והוא מורכב מלחנים של יוצרים חרדיים מוכרים, בהם יוסי גרין, משה לאופר ואברהם פריד עצמו. האלבום מכיל שירים בעברית ואנגלית.
רקע.
האלבום יצא בשנת 1995 ובו 10 רצועות עם לחנים חסידיים, של המלחינים הגדולים במוזיקה החסידית, מהאלבום יצאו הלהיטים כמו "רצה השם", "ירושלים" ,"כשם שאני" ועוד.
ב-2020 פרסם אברהם פריד ביצוע מחודש מהופעה לשיר "רצה ה'" יחד עם החזן יצחק מאיר הלפגוט. השיר רצה ה' בוצע כקאבר על ידי יעקב יהודה דסקל באלבום שומע תפילה.
חסינות העדר
מכירת נשק ישראלי לגרמניה המערבית
אנתוכרה קטנה
אנתוכרה קטנה (שם מדעי: Anthochaera chrysoptera) הוא מין של עוף ממשפחת הדבשניים החיה בטבע בדרום-מזרח אוסטרליה ובאי טסמניה. היא הוגדרה לראשונה ב-1803 בידי החוקר האנגלי ג׳ון לתאם .
ציפור זו מגיעה לאורך 26 עד 30 סנטימטרים, ולמשקל של 62 גרם בממוצע. היא בעלת נוצות חומות ואפורות עם עורף מוקף ב"שכמייה" לבנה מפוספסת, והראש חום עם מקור אפור מעט מכופף. הסנטר לעיתים שחור ולעיתים בהיר, והחזה והבטן בהירים יחסית. בניגוד לציפורים דומות מסוגה היא חסרת דלדל לצד המקור ועיניה חומות.
הציפור מצויה באזורי יערות פתוחים וחורשות אקליפטוסים וכן בשיחיות של צמחים אוסטרליים שונים כמו הדסיים, צמחי לנטנה ("Lantana") או בנקסיה ("Banksia") ועוד. והיא גם מקננת על צמחים אלה. היא נמצאת באזורים הקרובים למקורות מים ולא באזורים יבשים.
היא ניזונה בעיקר מצוף של פרחים אוסטרלים בעזרת לשונה הדביקה. בנוסף היא ניזונה מחרקים שהיא חוטפת באוויר ומזרעים או פירות יער. לעיתים נדירות היא אוכלת בקבוצה גדולה.
זוג ציפורים מקננים בין העצים והנקבה מטילה ביצה או שתיים. היא מקננת עליה לבד, אך הזוג מטפל יחד בגוזלים עד התבגרותם.
תת-מינים.
לציפור זו 3 תת-מינים:
סופר ספרדר
האצטדיון העירוני נתניה
הסכם פריז (1994)
אל ח'ור
אליפות אירופה בכדורגל עד גיל 17
אליפות אירופה בכדורגל עד גיל 17 היא אליפות כדורגל שנערכת כל שנה על ידי התאחדות הכדורגל האירופית, אופ"א. הטורניר החל כאליפות אירופה בכדורגל עד גיל 16, וב-2002 שונה לשם הנוכחי.
מבנה הטורניר השתנה רבות בין השנים עד שהתקבע במבנה הנוכחי בו משתתפות 16 קבוצות ב-4 בתים. הגבלת הגיל באליפות החלה כבר באליפות הראשונה והיא נותרה על כנה מאז. לשחקן מותר להשתתף באליפות גם כאשר הוא בן 17, אך זאת בתנאי שאת המוקדמות הוא שיחק כשהוא טרם הגיע לגיל 16.
באליפות 1987 השתתפה לראשונה נבחרת ישראל, אולם בשנים אלו תחרות היורו התקיימה לגילאים עד גיל 16 בלבד, כאשר ב-1996 רשמה נבחרת ישראל עד גיל 16 את הישג השיא כאשר סיימה במקום השלישי בטורניר, והייתה מרחק פסע מהגמר.
בשנים 2000 ו- 2022, אירחה ישראל את האליפות, ונבחרת ישראל עד גיל 17 וסיימה בשלב הבתים במקום הרביעי והשלישי בהתאמה.
סלע גריינדר
סלע גריינדר (באנגלית: Grinder Rock) הוא הדרומי ביותר מבין קבוצת סלעים (איונים) המשתרעת מקצהו הדרומי של האי אינטרקורנס, בארכיפלג פאלמר, שבאנטארקטיקה.
גובהו של האיון 130 מטרים מעל פני הים.
היסטוריה.
גילוי ומיפוי האיון.
האיון צולם מהאוויר בשנת 1956 על ידי סקר שטחי חסות איי פוקלנד.
הוא הופיע לראשונה במפות של ממשלת ארגנטינה וממשלת צ'ילה משנת 1957.
מקור השם.
שמו של האיון ניתן לו בשנת 1960 על ידי הוועדה המייעצת לשמות אנטארקטיים של בריטניה.
השם תיאורי: הוא דומה בצורתו לשן, ועל כן ניתן לו השם ("גריינדר" באנגלית הוא ביטוי המתאר "חריקת שיניים").
Stud Life
Stud Life הוא סרט דרמה בריטי, העוסק בחברות בין לסבית בוצ'ית שחורה וגבר הומוסקסואל. הסרט זכה בפרס אינדפנדנט ספיריט.
תקציר העלילה.
ג'יי ג'יי (ט'ניה מילר) היא לסבית 'גברית'. יחד עם החבר הטוב ביותר שלה, סב (קייל טרסלב), הומוסקסואל נאה, הם עובדים כצלמי חתונות. כשג'יי ג'יי מתאהבת בדיווה יפה (מיס קימברלי), חברותם של ג'יי ג'יי וסב עומדת למבחן. ג'יי ג'יי נאלצת לבחור בין המאהבת החדשה והלוהטת שלה לבין החבר הכי טוב שלה.
אקסטרים פוטבול
אקסטרים פוטבול (בצרפתית: Foot 2 rue extrême, באנגלית: Extreme Football) היא סדרת טלוויזיה צרפתית-איטלקית בהנפשה ממוחשבת, המתמקדת בהרפתקאותיהם של ילדים המשחקים כדורגל רחוב, בהשראת הספר "La Compagnie des Célestins" מאת סטפנו בני. הסדרה נוצרה על ידי פיליפ אלסנדרי, מארק ברטה, מוניקה רטאצי וג'ורג'יו ולטר, והיא כוללת עונה אחת בעלת 39 פרקים באורך 22 דקות.
הסדרה שודרה במקור בצרפת בערוץ France 3 ברצועת Ludo, החל מ-19 באפריל 2014 עד 8 באפריל 2015. הסדרה דובבה לעברית ושודרה בישראל בערוץ ג'וניור החל מ-8 ביוני 2014 עד שנת 2015.
תקציר העלילה.
טאג, שחקן כדורגל רחוב לשעבר, הופך לאחיו החורג של סמי, חובב כדורגל רחוב באקסטרים וקפטן הקבוצה שלו, "הקבוצה", שטאג הופך להיות המאמן שלה. הסדרה עוקבת אחר הקבוצה, שמשתתפת בטורניר בו מתמודדות ארבע קבוצות נוספות מלבדה, הנקראות "הנינג'ות", "דל טורו", "הקוסמים" ו"האפלים"; שכולן מתחרות על התואר של ייצוג העיר בטורניר מול קבוצות מכל רחבי הארץ. בכל אחד מהפרקים, חמשת שחקני "הקבוצה" משחקים כדורגל באקסטרים נגד קבוצה אחרת במגרשים שברחבי העיר (בקניון, על גגות, ברחובות). משחק זה דורש אקרובטיקה וקואורדינציה. החוקים של משחק הכדורגל משתנים בכל פרק, כאשר פול השופט מקבל את החוקים, האתגרים והתנאים השונים למשחק מקפטן אחת הקבוצות המתמודדות, על פי סבב. החוקים שיכולים להגדיר למשל הם: מקום המשחק, מיקום השערים, מי יכול לשחק, אופן ההבקעה ונוספים. במהלך הסדרה ניתן לראות את ההתמודדות של השחקנים עם האתגרים.
דמויות ראשיות.
קבוצה הידועה במשחק הקבוצתי המעולה שלה ובמשחק ההתקפתי וההגנתי המאוזן שלה.
קבוצה הידועה במשחק הקבוצתי ובמשחק ההגנתי החזק מאוד שלה.
קבוצה הידועה במשחק האווירי שלה, באסתרתגיות המסובכות שלה ובמשחק הבילתי צפוי שלה.
חברי קבוצת "הנינג'ות" ידועים במשחק האווירי והמהיר שלהם וביכולות שלהם להישתמש בקירות תוך כדי משחק.
קבוצה הידועה במשחק ההתקפתי שלה.
קבוצה המכונה "קבוצת הנחשים" על ידי שאר הקבוצות בתורניר האקסטרים פוטבול.
קבוצה הידועה במשחק האנתי קבוצתי שלה ובהגנה החלשה מאוד שלה, אך במשחק המפואר שלה וההתקפתי החזק שלה. שחקני "הקוסמים" ידועים בייהירות שלהם וביכולת הנגיחות שלהם.
הפקה והפצה.
הסדרה נחשפה לראשונה בפסטיבל "Cartoons on the Bay" בשנת 2012 ברפאלו שבאיטליה. בפסטיבל הוצג הפיילוט שנמשך כשלוש דקות, במהלכו זכה הפיילוט בפרס הפיילוט הטוב ביותר עבור סדרת טלוויזיה. ב-6 במרץ 2013, Zodiak France הודיעה כי חברת הבת שלה, Télé Images Productions, החלה בהפקת הסדרה.
אקסטרים פוטבול שודרה בצרפת בערוצים France 3 ו-Canal J. כמו כן, היא שודרה במספר ערוצים נוספים במדינות ברחבי העולם, כגון קרטון נטוורק במרוקו, ניקלודיאון בהודו ו-MTV בפינלנד. בישראל הסדרה שודרה בערוץ ג'וניור בין השנים 2014 עד 2015, בדיבוב עברי שנעשה באולפני אלרום בבימויו של גדי לוי ובהפקתן של אסנת סדן (2014) ומעיין שניידר-משה (2015).
מוצרים נלווים.
לסדרה הופצו, שווקו ופורסמו בצרפת מוצרים נלווים שונים, כגון DVD, סדרת ספרים, חוברות קומיקס ואפליקציית מובייל. כמו כן, נמכר ציוד משרדי ממותג של הסדרה (תיקים, יומנים, קלמרים) לקראת פתיחת שנת הלימודים ב-2014, טפטים לקיר וספרי פעילות.
חיים לוי (רב קראי)
החכם חיים בן יצחק הלוי (בד' בסיון ה'תר"צ, 31 במאי 1930 – ג' באב ה'תשס"ט, 24 ביולי 2009) היה חכם קראי ורב ראשי לקהילת היהודים הקראים בארץ ישראל בעת החדשה.
ביוגרפיה.
לוי נולד ב-1930 ברובע היהודים "חארת אל יהוד" בקהיר ליצחק ורחל. עוד בילדותו היה פעיל בקהילה הקראית בקהיר. הוא למד לימודי תפילה וחזנות אצל הרב עמנואל מסעודה והלכה אצל הרב יוסף בן ישועה חיינה ושימש חזן צעיר בבית הכנסת. הוא היה פעיל בארגון צעירי הקהילה במצרים ובארגון "הכנסת כלה" שפעל למען עזרה לנזקקים בני העדה. בגיל 17 עמד כבר בראש תנועת הנוער של בני העדה "בחורי הישראלים הקראים" שמטרתה הייתה הקניית ידע דתי לצעירי העדה.
פעילותו.
בשנת 1949 נישא לרחל בת יוסף יונס. הם עלו לישראל אחרי חתונתם והתיישבו בבית דגן. בקיאותו בשפה העברית ורצונו לשרת בכוחות הביטחון של המדינה הצעירה הביאו אותו להתנדב למשטרת ישראל. חיים שירת במשטרת תל אביב ובמקביל לשירותו במשטרה החלה פעילותו יחד עם הרב עמנואל מסעודה ומר משה מורד בבניית היסודות לארגון הקהילתי של בני העדה הקראית בישראל. בשנת 1956 הוא נתמנה למזכיר העדה בארץ ואיש הקשר מול מוסדות המדינה. בשנת 1959 הוא ערך והוציא לאור את המהדורה הראשונה של ספרי התפילה שהדפיסו בארץ ישראל.